কিম সেজেওং

**কিম সেজেওং** কোরিয়ান (; ইংরেজি ভাষায় Kim Se-jeong), একজন কোরিয়ার গায়িকা, গীতিকার ও অভিনেত্রী। তিনি জেলিফিশ এন্টারটেইনমেন্ট এর সাথে চুক্তিবদ্ধ। এমনেট এর সার্ভাইভাল সো প্রোডিউস ১০১ প্রতিযোগিতার রানার্সআপ তিনি। আই.ও.আই গ্রুপের সদস্য হিসাবে তিনি যাত্রা শুরু করেন। তিনি সেজেওং নামে পরিচিত।

## প্রাথমিক জীবন এবং শিক্ষা
কিম সে-জেং এর জন্ম ২৮ আগস্ট ১৯৯৬-এ উত্তর জেওলা প্রদেশের গিমজেতে হয়েছিল। কিন্তু পরে তিনি গিয়েওনগি প্রদেশের আনিয়াং-এ তার মা ও বড় ভাইয়ের সাথে তাদের মাসীর ঘরে থাকতে শুরু করেন। শিশু বয়সেই তার বাবা মা আলাদা হয়ে যান। তার মা দুই সন্তান, কিম ও তার বড় ভাইকে নিজেই বড় করে তুলেন। কিম বলেছেন তিনি নবম শ্রেণীর আগ পর্যন্ত তার বাবার সাথে যোগাযোগ করেননি। কিম বিদ্যালয়ে পড়াশোনা করার সময় ট্র্যাক অ্যান্ড ফিল্ড প্রতিযোগিতায় অংশগ্রহণ করতেন, এছাড়াও তিনি বিদ্যালয়ের থিয়েটার মঞ্চের অংশ ছিলেন। কিম ৩,০০০:১ অনুপাতের প্রতিযোগিতার মাধ্যমে জেলিফিশ এন্টারটেইনমেন্ট-এর নিরীক্ষণে উত্তীর্ণ হয়ে একজন প্রশিক্ষণার্থী হিসেবে দলে যোগ দেন। কিম হানিয়াং মহিলা বিশ্ববিদ্যালয়ে বাস্তবিক গানের উপর পড়াশোনা করছেন।

## কর্মজীবন
### ২০১২-২০১৬: প্রথম টেলিভিশনে আত্মপ্রকাশ এবং আই.ও.আই-এ অংশগ্রহণ
২০১২ সালে ১৬ বছর বয়সে কিম কে-পপ স্টার ২ এর ২য় মরশুমে অংশগ্রহণ করেন। যদিও তিনি বাছাইপর্বের ২য় রাউন্ডে যেতে পারেননি তবুও ইয়াং হিউন-সুক তাকে আবার ঘুরিয়ে নিয়ে আসেন যেখানে তিনি দ্বৈতভাবে সতীর্থ জো ইউ-মিনের সাথে তাইয়াঙ্গের "আই নিড এ গার্ল" গানটি পরিবেশন করেন। তারা দুজনেই প্রতিযোগী নিকোল কারি এবং লি সু-কিউং-এর সাথে চূড়ান্ত পর্যায় পর্যন্ত পৌঁছেছিলেন, যেখান থেকে কিম প্রতিযোগিতা থেকে বাদ পড়ে যান।
থাম্ব|২০১৬ সালে "এসবিএস কোরিয়া পপ মিউজিক ফেস্টিভাল"-এ কিম সেজেওং

২০১৬ সালের জানুয়ারিতে কিম জেলিফিশ এন্টারটেইনমেন্টের হয়ে সতীর্থ কিম না-ইয়াং ও কাং মি-নার সাথে*প্রডিউস ১০১* নামের একটি বাস্তবধর্মী টেলিভিশন অনুষ্ঠানে অংশগ্রহণ করেন, এর উদ্দেশ্য ছিল একটি মেয়েলি ব্যান্ড ঘটন করার জন্য প্রার্থী বাছাই। প্রথম পর্ব থেকেই তাদের তিনজনকে "দল-এ" তে রাখা হয় এবং বেশ কয়েকটি পর্বে কিম প্রথম স্থানও দখল করেন।

কিম মোট ৫,২৫,৩৫২ টি ভোট পেয়ে দ্বিতীয় স্থান দখল করেন এবং আনুষ্ঠানিকভাবে মেয়েলি ব্যান্ড আই.ও.আই.-এর সদস্য হন। তারা ৪ মে ২০১৬ সালে "ড্রিম গার্ল" নামের একটি গানের মাধ্যমে ক্রাইসালিস অ্যালবাম দিয়ে প্রকাশ করে। আই.ও.আই. ২০১৭ সালের জানুয়ারিতে ভেঙে যায় এবং সদস্যরা তাদের চুক্তির শেষে নিজ নিজ এজেন্সিতে ফিরে যান।

### ২০১৬-২০১৮: গুগুদান এবং প্রাথমিক অভিনয় জীবনের শুরু
২০১৬ সালের ১০ জুন ওয়াইএমসি এন্টারটেইনমেন্ট জানায় যে তাদের আগন্তুক মেয়েলি ব্যান্ডে যোগদান ও প্রচারের জন্য কিম আবার তার এজেন্সিতে ফিরে আসবেন। ২০১৬ সালের ২৮ শে জুন আই.ও.আই.-এর সদস্য থাকাকালীন কিম এবং কাং মি-না "ওয়ান্ডারল্যান্ড" গান দিয়ে গুগুদানে যোগদান করেন। ২০১৬ সালের ২৩ নভেম্বর কিম জেলিফিশ এন্টারটেইনমেন্টের সঙ্গীত চ্যানেল "জেলি বক্স"-এ অংশগ্রহণ করে ফ্লাওয়ার ওয়ে শিরোনামে একটি গান প্রকাশ করেন। গানটি "গাওন ডিজিটাল চার্ট"-এ দ্বিতীয় স্থান অর্জন করে। এজন্য স্নো চ্যাম্পিয়ন-এর ৩০ সে নভেম্বরের পর্বে কিম তার প্রথম একক গায়িকা ট্রফি লাভ করেন। ২০১৭ সালের ১২ জানুয়ারি কিম "দ্য লেজেন্ড অফ দ্য ব্লু সি" চলচ্চিত্রের জন্য "ইফ অনলি" গানটি প্রকাশ করেন। সেবছরের শেষের দিকে তিনি ব্লক বির লি তে-ইলের সাথে "আই লাইক ইউ, আই ডোন্ট" নামক ডিজিটাল সিঙ্গেলে কাজ করেন, যা গাওন ডিজিটাল চার্টে ৮ নম্বরে স্থান পায়। এছাড়াও কিম এন.সি.টি.-র দোইয়ং-এর সাথে "এসএম স্টেশন সিজন ২" সঙ্গীত প্রকল্পের জন্য "স্টার ব্লসম" শিরোনামের একটি গানেও কাজ করেন।
থাম্ব|ডান|২০১৮ সালে গুগুদানে থাকাকালীন কিম। ২০২০-এ চূড়ান্তভাবে ব্যান্ড নিষ্পত্তির আগে এটিই ছিল তাদের শেষ প্রত্যাবর্তন।

### ২০২০ ও পরবর্তী যাত্রা
২০২০ সালের ১৫ জুলাই নিশ্চিত করা হয় কিম জনপ্রিয় ওয়েবটুন "দ্য আনক্যানি কাউন্টার" অনুপ্রাণিত নাটকে অভিনয় করবেন। নাটকটি ওসিএন চ্যানেলের সবচেয়ে বেশি জনপ্রিয় নাটক হওয়াতে এর ২য় সিজনও ঘোষণা করা হয়। কিম দ্য আনক্যানি কাউন্টার এর জন্য "মিট এগেইন" নামের একটি গান ও রচনা করে।

## পুরস্কার
কিম সেজেওং ২০১৭ সালে দ্যা সিউল অ্যাওয়ার্ড এ জনপ্রিয় অভিনেত্রী পুরস্কার , ১১ তম এসবিএস এন্টারটেইনমেন্ট এ সেরা চ্যালেঞ্জ পুরস্কার , ৩১ তম কেভিএস অ্যাওয়ার্ড এ সেরা নতুন অভিনেত্রী পান। ২০১৮ সালে, ২০১৮ ব্র্যান্ড অফ দ্য ইয়ার অ্যাওয়ার্ডস এ নারী আইডল-অভিনেতা পুরস্কার লাভ করে। ২০১৯ সালে, ৩৩ তম কেভিএস অ্যাওয়ার্ড এ কে-ড্রামা হালিউ স্টার অ্যাওয়ার্ড এবং ২০২১ সালে ব্রান্ড কাস্টমস লয়েলিটি অ্যাওয়ার্ড এ শ্রেষ্ঠ নারী আইডল অভিনয় পুরস্কার লাভ করেন।

## আরও দেখুন
*বিটিএস
## তথ্যসূত্র

## বহিঃসংযোগ
* Official website 

বিষয়শ্রেণী:দক্ষিণ কোরীয় টেলিভিশন অভিনেত্রী
বিষয়শ্রেণী:কে-পপ সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:১৯৯৬-এ জন্ম
বিষয়শ্রেণী:২১শ শতাব্দীর দক্ষিণ কোরীয় অভিনেত্রী
বিষয়শ্রেণী:দক্ষিণ কোরীয় অভিনেত্রী
বিষয়শ্রেণী:দক্ষিণ কোরীয় নারী আইডল
বিষয়শ্রেণী:দক্ষিণ কোরীয় পপ গায়িকা
বিষয়শ্রেণী:২১শ শতাব্দীর দক্ষিণ কোরীয় গায়িকা
বিষয়শ্রেণী:আপাতবাস্তব অনুষ্ঠান বিজয়ী